b"\n_START_ARTICLE_\nDavao\n_START_PARAGRAPH_\nDavao (tagalog: Lungsod ng Dabaw; cebuano: Dakbayan sa Davao) er en by p\xc3\xa5 s\xc3\xb8rsiden av \xc3\xb8ya Mindanao i Filippinene. Byen har cirka 1,45 millioner innbyggere (2010) fordelt p\xc3\xa5 2\xc2\xa0444\xc2\xa0km\xc2\xb2. Davao er den fjerde meste folkerike byen i Filippinene. Byen er hovedstad i Davao-regionen (Region XI)._NEWLINE_Den er et sentrum for handel og industri p\xc3\xa5 \xc3\xb8ya Mindanao. Lufthavnen i byen heter Francisco Bangoy internasjonale lufthavn._NEWLINE_Davao City ligger vest i Davaobukten og er med dette godt beskyyttet mot tyfoner og tsunamier. Straks utenfor ligger \xc3\xb8yene Samal med perlefarmer og ferieanlegg, og \xc3\xb8ya Talikud der det er mulighet for dykking. Byen er kjent for sine fruktplantasjer med papaya, mango og den for S\xc3\xb8r\xc3\xb8stasia spesielle frukten durian._NEWLINE_Filippinenes h\xc3\xb8yeste fjell, Mount Apo (2 954 moh.), ligger innenfor byens grense.\n_START_SECTION_\nHistorie\n_START_PARAGRAPH_\nI \xc3\xa5ret 1528 ble stedet bes\xc3\xb8kt av Alkvaro de Saavedra, men spanjolene fikk ikke stabilt fotfeste der. I 1844 gjorde generalguvern\xc3\xb8r Figueroa og brigadegeneral Agustin Bocallan krav p\xc3\xa5 omr\xc3\xa5det for den spanske krones regning, men dette motsatte sultanen av Mindanao seg._NEWLINE_I 1847 ble kravene fremsatt p\xc3\xa5 nytt, denne gang av guvern\xc3\xb8r Claveria, Don Uyanguren. Denne var en politisk flyktning og leiesoldat som angrep muslimene i omr\xc3\xa5det som lble ledet av h\xc3\xb8vding Bago. I striden falt Bago, og hans tilhengere flyketet opp i fjellene s\xc3\xa5 spanjolene n\xc3\xa5 fikk mulighet til \xc3\xa5 ekspandere i omr\xc3\xa5det._NEWLINE_Davao ble grunnlagt av inflyttede kolonister fra Luzon og Visayas i 1915. Man kl\xc3\xb8pte grunn av urbefolkningen som tilh\xc3\xb8rte stammene manobo, tagacaolo, guongan og b'laan. Navnet Davao anses \xc3\xa5 komme fra navnet Daba-Daba som betyr ild og som ikter til de rituelle ildene som stammene anla der elvene fra fjellmassivet Mount Apo munner ut i Davaobukten."